Period: Unknown
Genre: Unknown
Transliteration:
<SURFACE>
...mah-di diŋir-re-e-ne di-zu galam u₁₈-ru
a-a {d}en-ki nir-ŋal₂ ušum zag dib nam ki-bi-še₃ tar-re
me lu-lu-a-ba dur₂ ŋar-ra še-er-zi-de₃-eš gun₃-a
bar-sud-am₃
nun gal saŋ keše₂ diŋir-re-e-ne dumu saŋ an kug-ga
ŋeštug₂...an uraš-e tu-da šag₄-ta im-ri-a
nun me gur₃-ru me nun ama-gan-bi še-er-ka-an-e-eš du₁₁-ga
diŋir mah ad gi₄-gi₄ an gal-la inim-inim-e he₂-du₇
gal-zu mah {d}en-lil₂-da di ku₅-ru eš-bar si sa₂
a-a {d}en-ki <unk> bi nu-kar₂-kar₂ niŋ₂-nam ki-bi-še₃ ŋar
šag₄-ba-tuk-am₃
en ni₂ gur₃-ni₂-gur₃-ru nam-nun-na barag kug-ge he₂-du₇
{d}nu-dim₂-mud an ki niŋin₂-na-ke₄ saŋ-en₃-tar-bi-me-en
inim-zu ni₂ im-da-ri inim kug-zu dugud-da
bar-sud min-kam-ma-am₃
nam tar-ra-zu ki-bi-še₃ ši-ŋar {d}en-lil₂ ban₃-da-me-en
{d}a-nun-na diŋir gal-gal-e-ne me ša-mu-ne-ib₂-hal-ha
ki-ur₃ ki-tuš kug mu-ne-ŋa₂-ŋa₂-an nir saŋ il₂-bi-me-en
nam-mah-zu niŋ₂ šu nu-te-ŋe₂₆-dam a-ra₂-zu niŋ₂-galam-ma-am₃...<unk>...<unk>
abzu kur me nun-na du₃-a ki sikil-la ri-a
sug-zu sug-muš₃-a la₂-a eridug{ki} eš₃ u₆-nir-ra il₂-la
sa-gid₂-da-am₃
a-a {d}en-ki lugal {d}ri-im{d}suen dumu {d}en-lil₂-la₂
ki gal he₂-en-na-a-aŋ₂
ŋeš-gi₄-ŋal₂-bi-im
{d}en-ki en dumu-saŋ an-na-me-en ša₃-ge...
<SURFACE>
{d}nu-dim₂-mud gu₄-ud gal abzu-a barag kug-za hul₂...
nitalam-zu kug {d}dam-gal-nun-na hi-li-a hu-mu-e-da...
a-a {d}en-ki...mu-ri-in-la₂ šag₄ hu-mu-e-da-ab-kuš₂...<unk>...
...lugal {d}ri-im{d}suen hi-li-eš hu-mu-ŋal₂-ŋal₂
nam...lugal-la su₃-ra₂-a-še₃ zid-de₃-eš hu-mu-ra-ab-be₂
gu₃ zid de₂-a an {d}en-lil₂-la₂ he₂-am₃ gu₃-bi zid...
...
{d}ri-im{d}suen sipad inim-ma si₃-ga dumu {d}en-lil₂-la₂-ke₄
me-lam-ma-ni kalam-ma-ta mu-ra-an <unk> an-ki zag du₃-zu
nir he₂-ŋal₂ kur-kur lu-a gaba-gi₄ na-an-tuku-tuku
{d}ri-im{d}suen sig-ta igi-nim-še₃ sipad zid-bi he₂-a
mu-na-ab-du₇ diŋir kalam-ma-še₃ šir₃ zi-da hi-li du₃
{id₂}idigna {id₂}buranun...mu-na-ab-sa₂ he₂-ŋal₂ hu-mu-na-ab-tum₂
ubur an-na-ke₄ ŋal₂ hu-mu-na...tak₄ nesaŋ-bi he₂-en-da-de₂
gana₂ gal-gal-la še ziz₂ gu₂-nida šu tag-ga he₂-em-me
guru₇ du₆-de₃ gu₂ hu-mu-na-ab-gur-re {d}ezina₂ he₂-en-gur₁₀-gur₁₀
sa-ŋar-ra-am₃
a-a {d}...lugal {d}ri-im...
nam-lugal...<unk> bala he₂-ŋal₂-la saŋ-me-eš rig₇-ga
ŋeš-gi₄-ŋal₂-bi-im
en...ga u₁₈-ru pap diŋir-re-e-ne
a-a...mah dug₄-ga u₁₈-ru pap diŋir-re-e-ne
...e₂-na-ke₄ inim zid du₁₁-ga-ni
...he₂-am₃-bi bi₂-in-šir₃
...bi-im a-da-ab {d}en-ki-ga-kam

Cuneiform:
<SURFACE>
...𒈤𒁲𒀭𒊑𒂊𒉈𒁲𒍪𒃴𒍇𒊒
𒀀𒀀𒀭𒂗𒆠𒉪𒅅𒁔𒍠𒁳𒉆𒆠𒁉𒂠𒋻𒊑
𒈨𒇻𒇻𒀀𒁀𒂉𒃻𒊏𒊺𒅕𒍣𒉈𒌍𒁯𒀀
𒁇𒋤𒀀𒀭
𒉣𒃲𒊕𒆟𒀭𒊑𒂊𒉈𒌉𒊕𒀭𒆬𒂵
𒄑𒌆𒉿...𒀭𒅁𒂊𒌅𒁕𒊮𒋫𒅎𒊑𒀀
𒉣𒈨𒅍𒊒𒈨𒉣𒂼𒃶𒁉𒊺𒅕𒅗𒀭𒂊𒌍𒅗𒂵
𒀭𒈤𒀜𒄄𒄄𒀭𒃲𒆷𒅗𒅗𒂊𒃶𒌌
𒃲𒍪𒈤𒀭𒂗𒆤𒁕𒁲𒋻𒊒𒌍𒁇𒋛𒁲
𒀀𒀀𒀭𒂗𒆠<unk>𒁉𒉡𒃸𒃸𒃻𒉆𒆠𒁉𒂠𒃻
𒊮𒁀𒌇𒀀𒀭
𒂗𒉎𒅍𒉎𒅍𒊒𒉆𒉣𒈾𒁈𒆬𒄀𒃶𒌌
𒀭𒉡𒁶𒄷𒄭𒀭𒆠𒆸𒈾𒆤𒊕𒇷𒋻𒁉𒈨𒂗
𒅗𒍪𒉎𒅎𒁕𒊑𒅗𒆬𒍪𒂂𒁕
𒁇𒋤𒈫𒄰𒈠𒀀𒀭
𒉆𒋻𒊏𒍪𒆠𒁉𒂠𒅆𒃻𒀭𒂗𒆤𒌉𒁕𒈨𒂗
𒀭𒀀𒉣𒈾𒀭𒃲𒃲𒂊𒉈𒈨𒊭𒈬𒉈𒌈𒄬𒄩
𒆠𒃡𒆠𒆪𒆬𒈬𒉈𒂷𒂷𒀭𒉪𒊕𒅍𒁉𒈨𒂗
𒉆𒈤𒍪𒃻𒋗𒉡𒋼𒂷𒁮𒀀𒁺𒍪𒃻𒃴𒈠𒀀𒀭...<unk>...<unk>
𒍪𒀊𒆳𒈨𒉣𒈾𒆕𒀀𒆠𒂖𒆷𒊑𒀀
𒆹𒍪𒆹𒈹𒀀𒇲𒀀𒉣𒆠𒀊𒅆𒂍𒉪𒊏𒅍𒆷
𒊓𒁍𒁕𒀀𒀭
𒀀𒀀𒀭𒂗𒆠𒈗𒀭𒊑𒅎𒀭𒂗𒍪𒌉𒀭𒂗𒆤𒇲
𒆠𒃲𒃶𒂗𒈾𒀀𒉘
𒄑𒄄𒅅𒁉𒅎
𒀭𒂗𒆠𒂗𒌉𒊕𒀭𒈾𒈨𒂗𒊮𒄀...
<SURFACE>
𒀭𒉡𒁶𒄷𒄭𒄞𒌓𒃲𒍪𒀊𒀀𒁈𒆬𒍝𒄾...
𒊩𒍑𒁮𒍪𒆬𒀭𒁮𒃲𒉣𒈾𒄭𒇷𒀀𒄷𒈬𒂊𒁕...
𒀀𒀀𒀭𒂗𒆠...𒈬𒊑𒅔𒇲𒊮𒄷𒈬𒂊𒁕𒀊𒊨...<unk>...
...𒈗𒀭𒊑𒅎𒀭𒂗𒍪𒄭𒇷𒌍𒄷𒈬𒅅𒅅
𒉆...𒈗𒆷𒋤𒁺𒀀𒂠𒍣𒉈𒌍𒄷𒈬𒊏𒀊𒁉
𒅗𒍣𒌤𒀀𒀭𒀭𒂗𒆤𒇲𒃶𒀀𒀭𒅗𒁉𒍣...
...
𒀭𒊑𒅎𒀭𒂗𒍪𒉺𒇻𒅗𒈠𒋧𒂵𒌉𒀭𒂗𒆤𒇲𒆤
𒈨𒇴𒈠𒉌𒌧𒈠𒋫𒈬𒊏𒀭<unk>𒀭𒆠𒍠𒆕𒍪
𒉪𒃶𒅅𒆳𒆳𒇻𒀀𒃮𒄄𒈾𒀭𒌇𒌇
𒀭𒊑𒅎𒀭𒂗𒍪𒋝𒋫𒅆𒉏𒂠𒉺𒇻𒍣𒁉𒃶𒀀
𒈬𒈾𒀊𒌌𒀭𒌧𒈠𒂠𒂡𒍣𒁕𒄭𒇷𒆕
𒀀𒇉𒄘𒃼𒀀𒇉𒌓𒄒𒉣...𒈬𒈾𒀊𒁲𒃶𒅅𒄷𒈬𒈾𒀊𒁺
𒁛𒀭𒈾𒆤𒅅𒄷𒈬𒈾...𒋺𒉠𒁉𒃶𒂗𒁕𒌤
𒃷𒃲𒃲𒆷𒊺𒍩𒄘𒄘𒉭𒋗𒋳𒂵𒃶𒅎𒈨
𒄦𒇯𒉈𒄘𒄷𒈬𒈾𒀊𒄥𒊑𒀭𒊺𒌁𒃶𒂗𒆥𒆥
𒊓𒃻𒊏𒀀𒀭
𒀀𒀀𒀭...𒈗𒀭𒊑𒅎...
𒉆𒈗...<unk>𒁄𒃶𒅅𒆷𒊕𒈨𒌍𒉺𒄸𒁺𒂵
𒄑𒄄𒅅𒁉𒅎
𒂗...𒂵𒍇𒊒𒉽𒀭𒊑𒂊𒉈
𒀀𒀀...𒈤𒅗𒂵𒍇𒊒𒉽𒀭𒊑𒂊𒉈
...𒂍𒈾𒆤𒅗𒍣𒅗𒂵𒉌
...𒃶𒀀𒀭𒁉𒉈𒅔𒂡
...𒁉𒅎𒀀𒁕𒀊𒀭𒂗𒆠𒂵𒄰